6.4.2022
EL
Επίσημη Εφημερίδα της Ευρωπαϊκής Ένωσης
C 152/83
1.8.
Η ΕΟΚΕ διαπιστώνει ότι οι μπαταρίες μπορεί να έχουν περιορισμένη διάρκεια ζωής σε σχέση με την υπόλοιπη συσκευή.
Συνιστά οι μπαταρίες που χρησιμοποιούνται σε υπολογιστές, ταμπλέτες ή κινητά τηλέφωνα να συγκλίνουν όσον αφορά τα πρότυπα, ούτως ώστε να επιτρέπεται η αντικατάστασή τους αντί να χρειάζεται η αγορά ολόκληρης της συσκευής σε περίπτωση πρόωρης δυσλειτουργίας της μπαταρίας. 1.9.
Η ΕΟΚΕ επιθυμεί να τονίσει την ευθύνη των κατασκευαστών ηλεκτρονικών συσκευών όσον αφορά τη βιώσιμη ανάπτυξη και ζητεί να εξασφαλίζουν οι ίδιοι ότι το κόστος αντικατάστασης της μπαταρίας είναι χαμηλό και ότι η τεχνική δυνατότητα αποτρέπει την ανάγκη αντικατάστασης ολόκληρης της ηλεκτρονικής συσκευής όταν χρειάζεται να αντικατασταθεί μόνο η μπαταρία. 1.10.
Η ΕΟΚΕ καλεί την Επιτροπή να συστήσει στους κατασκευαστές να μην προσπαθούν να παρακάμψουν τη νομοθεσία με αλλαγές τάσης ή έντασης που θα απαιτούσαν χρήση του φορτιστή της εκάστοτε συγκεκριμένης μάρκας, αναιρώντας έτσι τους στόχους της οδηγίας. 1.11.
Η ΕΟΚΕ συνιστά στην Επιτροπή και στο Ευρωπαϊκό Κοινοβούλιο να εξασφαλίσουν την παροχή εκτεταμένης πληροφόρησης στο ευρύ κοινό μετά το πέρας της νομοθετικής διαδικασίας, προκειμένου να ενημερώσουν τους καταναλωτές και να τους ενθαρρύνουν να προτιμούν στο μέλλον μόνο συσκευές που διαθέτουν διεπαφή USB-C. 2.
Ιστορικό της γνωμοδότησης 2.1.
Από το 2009, η Επιτροπή επιδιώκει να περιορίσει τον κατακερματισμό της αγοράς διεπαφών φόρτισης για κινητά τηλέφωνα και παρόμοιες συσκευές.
Ωστόσο, οι σχετικές πρωτοβουλίες οδήγησαν μόνο σε εθελοντικά προγράμματα (2) τα οποία δεν είναι νομικώς δεσμευτικά και, επομένως, δεν εξασφαλίζουν συνεπή και ομοιόμορφη εφαρμογή. 2.2.
Οι πρόσφατες εθελοντικές πρωτοβουλίες δεν αντεπεξέρχονται πλήρως στους στόχους πολιτικής της Ένωσης για μείωση των αποβλήτων ηλεκτρικού και ηλεκτρονικού εξοπλισμού, διασφάλιση της ευκολίας των καταναλωτών και αποφυγή του κατακερματισμού της αγοράς συσκευών φόρτισης.
2.3. Η απουσία εναρμόνισης στον τομέα αυτόν μπορεί να οδηγήσει σε ουσιαστικές διαφορές μεταξύ των νομοθετικών, κανονιστικών και διοικητικών διατάξεων ή των πρακτικών των κρατών μελών σχετικά με τη διαλειτουργικότητα των κινητών τηλεφώνων και παρόμοιων κατηγοριών ή κλάσεων ραδιοεξοπλισμού με τις συσκευές φόρτισής τους, καθώς και σχετικά με την προμήθεια ραδιοεξοπλισμού χωρίς συσκευές φόρτισης. 2.4.
Ως εκ τούτου, απαιτείται δράση εκ μέρους της Ένωσης για την προώθηση κοινού βαθμού διαλειτουργικότητας και για την παροχή πληροφοριών στους τελικούς χρήστες σχετικά με τα χαρακτηριστικά φόρτισης του ραδιοεξοπλισμού. 2.5.
Τον Ιανουάριο του 2020 το Ευρωπαϊκό Κοινοβούλιο ενέκρινε ψήφισμα (3) με το οποίο ζητούσε την επείγουσα έγκριση προτύπου για κοινού τύπου φορτιστή κινητών τηλεφώνων, προκειμένου να αποφευχθεί περαιτέρω κατακερματισμός της εσωτερικής αγοράς. 2.6.
Βάσει εκτιμήσεων, οι φορτιστές κινητών τηλεφώνων ευθύνονταν για περίπου 11 000 τόνους αποβλήτων ηλεκτρικού και ηλεκτρονικού εξοπλισμού το 2018 και οι σχετικές εκπομπές σε όλη τη διάρκεια του κύκλου ζωής ήταν περίπου 600 kt ισοδύναμου CO2.
2.7. Η Ένωση έχει δεσμευτεί να προωθήσει την αποδοτική χρήση των πόρων, στρεφόμενη προς μια καθαρή κυκλική οικονομία, μέσω της δρομολόγησης πρωτοβουλιών όπως η οδηγία 2012/19/ΕΕ του Ευρωπαϊκού Κοινοβουλίου και του Συμβουλίου (4) και, πιο πρόσφατα, μέσω της θέσπισης της Ευρωπαϊκής Πράσινης Συμφωνίας.
Η παρούσα οδηγία αποσκοπεί στη μείωση των αποβλήτων ηλεκτρικού και ηλεκτρονικού εξοπλισμού που παράγονται από την πώληση ραδιοεξοπλισμού, καθώς και στη μείωση της εξόρυξης πρώτων υλών και των εκπομπών CO2 που παράγονται από την παραγωγή, τη μεταφορά και τη διάθεση φορτιστών, ώστε να προαχθεί, κατά τον τρόπο αυτόν, η κυκλικότητα της οικονομίας. 2.8.
Η πρόταση έχει ως στόχο την εισαγωγή στην οδηγία 2014/53/ΕΕ του Ευρωπαϊκού Κοινοβουλίου και του Συμβουλίου (5) απαιτήσεων όσον αφορά τα πρωτόκολλα επικοινωνίας φόρτισης, τη διεπαφή φόρτισης (δηλαδή την υποδοχή φόρτισης) ορισμένων κατηγοριών ή κλάσεων ραδιοεξοπλισμού, καθώς και τις πληροφορίες που πρέπει να παρέχονται στους τελικούς χρήστες σχετικά με τα χαρακτηριστικά φόρτισης των εν λόγω κατηγοριών ή κλάσεων ραδιοεξοπλισμού.
(2) (3) (4) (5)
https://ec.europa.eu/docsroom/documents/2417/attachments/1/translations Ψήφισμα του Ευρωπαϊκού Κοινοβουλίου, της 30ής Ιανουαρίου 2020, σχετικά με κοινό φορτιστή για κινητό ραδιοεξοπλισμό [2019/2983 (RSP)] (ΕΕ C 331 της 17.8.2021, σ. 2).
Οδηγία 2012/19/ΕΕ του Ευρωπαϊκού Κοινοβουλίου και του Συμβουλίου, της 4ης Ιουλίου 2012, σχετικά με τα απόβλητα ηλεκτρικού και ηλεκτρονικού εξοπλισμού (ΑΗΗΕ) (ΕΕ L 197 της 24.7.2012, σ. 38).
Οδηγία 2014/53/ΕΕ του Ευρωπαϊκού Κοινοβουλίου και του Συμβουλίου, της 16ης Απριλίου 2014, σχετικά με την εναρμόνιση των νομοθεσιών των κρατών μελών σχετικά με τη διαθεσιμότητα ραδιοεξοπλισμού στην αγορά και την κατάργηση της οδηγίας 1999/5/ΕΚ (ΕΕ L 153 της 22.5.2014, σ.
62).